Държавен вестник, бр. 33, 2010 г., стр. 7

БРОЙ  33	
Д Ъ Р Ж А В Е Н  В Е С Т Н И К 	
СТР.  7  
Раздел II
Организация, ръководство и контрол на ор-
ганите за пожарна безопасност и спасяване, 
осъществяващи превантивната дейност
Чл. 6. (1) Главна дирекция ПБС: 
1. организира и осъществява превантивна 
дейност на територията на цялата страна;
2. координира, контролира и методически 
ръководи превантивната дейност на ЗПБС в 
ОДМВР/СДВР;
3. планира, провежда, анализира и отчита 
превантивната дейност на дирекцията;
4. разработва приоритетни насоки на дейност-
та (концепции, стратегии, програми, проекти, 
инициативи и др.) за създаване необходимите 
условия за формиране и провеждане на ефек-
тивна национална политика по превенция на 
пожари и за осъществяване на аварийно-спаси-
телни действия при пожари, бедствия, аварии 
и катастрофи;
5. информира, координира и взаимодейства с 
органите на държавната власт, местното само-
управление, юридическите лица и гражданите 
за подготовка на населението за действия при 
пожари и осъществяване на превантивни мерки 
за пожарна безопасност;
6. осъществява сътрудничеството в област­
та на превантивната дейност със съответните 
служби на други държави, международни органи 
и организации. 
(2) Органите на ГДПБС, осъществяващи 
превантивна дейност:
1. организират подготовката на населението 
за действия при пожари и осъществяването на 
превантивни мерки за пожарна безопасност;
2. организират подготовката и повиша-
ването на квалификацията на служителите, 
осъществяващи превантивна дейност в ГДПБС 
и в ЗПБС към СДВР/ОДМВР в областта на 
превантивната дейност, и проучват и попу-
ляризират добри практики за превенция от 
страната и чужбина; 
3. организират изготвянето, публикуването и 
разпространението на културно-информационни 
специализирани материали в областта на ПБС;
4. извършват специализирана редакционно-
издателска и културно-информационна дейност в 
областта на пожарната безопасност, включително 
и чрез издаване на учебно-методически пособия;
5. организират, развиват и участват в про-
веждането на обществено насочени учебни, 
спортно-състезателни и демонстративни меро-
приятия сред децата и младежите, включително 
и чрез националното младежко движение МПО 
„Млад огнеборец“;
6. извършват дейности по проучване, съх-
ранение и експозиция на вещи и документи, 
свързани с историята и достиженията на по-
жарното и спасителното дело в страната, и 
съдействат за популяризирането им.
Чл. 7. (1) Звената за ПБС към ОДМВР/СДВР:
1. организират и осъществяват превантивна 
дейност на територията на съответната област;
2. провеждане на информационна и разясни-
телна дейност сред населението за формиране 
на правилно поведение при пожари, бедствия, 
аварии и катастрофи; 
3. подпомагане обучението, подготовката и 
възпитанието на подрастващите и учащите се 
за придобиване на основни знания и умения 
по пожарна безопасност и правилно поведение 
при пожари, бедствия, аварии и катастрофи;
4. подпомагане органите на държавната 
власт, местното самоуправление, юридичес­ките 
лица и гражданите при осъществяване на пре-
вантивната дейност по пожарна безопасност; 
5. координация и взаимодействие с органите 
на държавната власт, местното самоуправление, 
юридическите лица и гражданите във връзка с 
подготовката на населението за действия при 
пожари, бедствия, аварии и катастрофи;
6. информиране на органите на държавната 
власт, местното самоуправление, юридическите 
лица и гражданите за необходимостта от пред­
приемане на превантивни мерки; 
7. разясняване и информиране на общест-
веността за изпълнението на основните задачи 
на ГДПБС на МВР и ЗПБС в ОДМВР/СДВР;
8. осъществяване на редакционно-издателска 
и културно-информационна дейност в областта 
на пожарната безопасност и аварийно-спасител-
ните действия при пожари, бедствия, аварии и 
катастрофи.
Чл. 5. При осъществяване на превантивната 
дейност в областта на ПБС органите на ГДПБС 
и ЗПБС в ОДМВР/СДВР:
1. ползват текущата информация за пожар-
ната обстановка в страната и дейността на 
органите за ПБС съгласно териториалната им 
компетентност за осъществяване на преван-
тивна дейност;
2. поддържат в реално време връзка с опе-
ративната дежурна част в съответното струк-
турно звено и дежурните части за ПБС на МВР 
по време на ликвидиране на произшествия и 
аварийно-спасителните действия при пожари, 
бедствия, аварии и катастрофи с оглед актуал-
ност, пълнота и достоверност на информацията;
3. ползват статистическите и аналитичните 
данни в областта на ПБС за нуждите на ре-
дакционно-издателската, информационната и 
разяснителната дейност, които се представят 
пред обществеността след съответната обработка 
и вътрешно съгласуване; 
4. анализират придобитата информация в 
областта на ПБС за определяне на насоките, 
планиране и осъществяване на превантивна 
дейност;
5. контактуват пряко и взаимодействат със 
служителите от Специализираната админи-
стративна дирекция „Пресцентър и връзки с 
обществеността“ на МВР; 
6. проучват международния опит, разработват 
и прилагат нови методи, форми и средства за 
осъществяване на превантивната дейност.